**Kirjoitusohje: lyhyet toimenpide-esittelyt**

Lyhyehköjen toimenpide-esittelyiden maksimisanamäärä on **250-300 sanaa**. Kuvien maksimimäärä on **2 kuvaa**.

**Tekstin muotoilu**

Helpotat taittajien ja toimittajien työtä, jos muotoilet tekstisi mahdollisimman yksinkertaiseksi. Toivomme seuraavia muotoiluja:

* fontti Arial
* koko 12
* riviväli 1
* otsikot, väliotsikot ja kappaleet on erotettu toisistaan tyhjällä rivillä

**Lähdeviittaus**

Taittotyön helpottamiseksi emme käytä alaviitteitä, vaan Harvard-lähdeviittausjärjestelmää: kaikki lähdeviittaukset merkitään tekstiin suluissa ja viitatut lähteet listataan aakkosjärjestyksessä tekstin loppuun lähdeluetteloon.

Tarkemmat ohjeet Harward-viittauksista löydät mm. täältä:

<http://libguides.staffs.ac.uk/ld.php?content_id=9572296>

**CV**

Lisää artikkelin loppuun lyhyt kuvaus itsestäsi seuraavasti:

* oma nimi
* koulutus
* tämän hetken työpaikka/projekti/yritys

Esim:

*Kaisa Konservaattori*

*Kirjoittaja on maalauskonservaattori (AMK) ja työskentelee Kansallisgalleriassa.*

**Artikkelin lähetys**

* lähetys osoitteeseen pkllehti@gmail.com.
* sähköpostin otsikoksi oma nimi ja artikkelin nimi
* lähetä artikkelisi .doc, .docx tai .rtf -muodossa

**Kuvat ja taulukot tulee lähettää omina tiedostoinaan, ei tekstitiedostoon upotettuna** (Kts. erillinen ohje kuvien laatuvaatimuksista). Kuvien paikka/yhteys tekstissä kannattaa kuitenkin merkitä tekstin yhteyteen, jotta taittajien on helpompi sijoittaa kuva sopivaan kohtaan. Jos haluat kuvan yhteyteen kuvatekstin, lisää kuvatekstit artikkelitiedostosi loppuun.

**Toimitus pidättää oikeuden muutoksiin. Kaikki muutokset (lukuunottamatta pienien kirjoitusvirheiden korjaaminen) hyväksytetään kirjoittajalla ennen julkaisua.**